Document ID: /roh_data/filtered/fineweb-2-filterrobots_roh.jsonl.gz/28211

La proposta dal Cussegl federal da surpigliar la strategia da testar dal Grischun fa grond plaschair al manader dal stab directiv chantunal, Martin Bühler. Che quella strategia survegnia uss attenziun da Berna e che la Confederaziun surpiglia la strategia da testar scolas e manaschis regularmain, saja ina satisfacziun ed er ina conferma da la lavur ch'il Grischun haja fatg ils ultims mais.
Plinavant ha Bühler ditg envers RTR ch'il chantun Grischun saja fitg motivà da sustegnair la Confederaziun ed ils ulteriurs chantuns cun sia savida e sias experientschas dals ultims mais.
Er il cusseglier guvernativ Peter Peyer s'allegra da la proposta dal Cussegl federal. Sin Twitter scriva Peyer: